કોઇ પણ માતા-પિતા માટે તેનું સંતાન કાળજાના કટકા કરતા પણ વધુ મહત્વ ધરાવે છે. જીવ કરતા પણ વિશેષ એવું આ સંતાન અચાનક જ પોતાનાથી વિખુટું પડી જાય તે કલ્પના પણ તેના માતા-પિતા માટે શરીરમાં લખલખું લાવી દે છે. છેલ્લા કેટલાક સમયથી ચાઇલ્ડ ટ્રાફિકિંગ વધુને વધુ ભરડો ભરી રહ્યું છે, જેના પગલે બાળકોના ગૂમ થવાના પ્રમાણમાં પણ સતત વધારો થઇ રહ્યો છે. ભારતમાંથી દર વર્ષે એક લાખ બાળકો ગૂમ થાય છે. ગુજરાતની વાત કરવામાં આવે તો સૌથી વધુ ગૂમ થતા હોય તેવા રાજ્યમાં આઠમું સ્થાન ધરાવે છે. ૨૫ મે-સોમવારે 'ઇન્ટરનેશનલ મિસિંગ ડે' છે ત્યારે આ આંકડો ચોક્કસ ચિંતાજનક છે.